CELEX: 62009TN0326
Language: ro
Date: 2009-08-10 00:00:00
Title: Cauza T-326/09: Acțiune introdusă la 10 august 2009 — E/Parlamentul European

24.10.2009   
            
            
               RO
            
            
               Jurnalul Oficial al Uniunii Europene
            
            
               C 256/32
            
         Acțiune introdusă la 10 august 2009 — E/Parlamentul European
   (Cauza T-326/09)
   2009/C 256/56
   Limba de procedură: franceza
   
      Părțile
   
   
      Reclamant: E (Londra, Regatul Unit) (reprezentanți: S. Orlandi, A. Coolen, J.-N. Louis și E. Marchal, avocați)
   
      Pârât: Parlamentul European
   
      Concluziile reclamantului
   
   
               —
            
            
               Anularea deciziilor adoptate de Biroul Parlamentului European din 9 martie și din 3 aprilie 2009 de modificare a regimului de pensie suplimentară facultativă a deputaților în Parlamentul European;
            
         
               —
            
            
               obligarea Parlamentului European la plata cheltuielilor de judecată.
            
         
      Motivele și principalele argumente
   
   Prin prezenta acțiune, reclamanții solicită anularea deciziilor Biroului Parlamentului European din 9 martie și din 3 aprilie 2009 de modificare a reglementării privind regimul de pensie suplimentară (facultativă) cuprinse în anexa VIII la Reglementarea privitoare la cheltuielile și indemnizațiile deputaților în Parlamentul European. Modificările privesc în esență eliminarea posibilității unei pensionări anticipate începând cu 50 de ani și a posibilității de a putea beneficia de pensie sub formă de capital, precum și creșterea vârstei de pensionare de la 60 la 63 de ani.
   Motivele și principalele argumente invocate de reclamant sunt în esență identice sau similare cu cele invocate în cadrul cauzei T-219/09, Balfe și alții/Parlamentul European (1).
   
      (1)  JO 2009, C 205, p. 39.